Faapuupuu le mataupu:  O loo faatalitalia e ofisa o le malo o Amerika le taofia o le moliaga o aiga o tagata Amerika o loo faatagataotauaina, o ē e fesootaʻi ma ē na ave faamalosi tagata i isi atunuu, po o le saʻilia foʻi o ni tupe ma totogi atu ni tupe togiola. O se vaega faufautua a le National Counterterrorism Center, na faatonuina e le White House, ua faamoemoe e fautuaina se suiga tele i faiga faavae a le US i le ave o tagata faatagataotaua, na lipotia mai e le ABC news i le Aso Sa. Na faatalanoaina e le NCTC aiga o ē na ave faapagota, e aofia ai ma mātua o le tusitala o James Foley, lea na fasiotia e fitafita a le ʻau Islamic State. O le aiga o Warren Weinstein (i luga), o se konekarate a le US o loo taofia e tagata faatupu faalavelave a le Al-Qaeda, na faamautu mai na latou totogiina se tupe togiola i se taumafaiga e faamautinoa lona faasaolotoina lea na lipotia mai i le aofaiga e $250,000. Na taʻua e le tinā o Foley, o Diane, e faapea, na fai atu pea tagata ofisa mai le pulega a Peresitene Barack Obama i lona aiga e faapea, e lē tusa ai ma le tulafono le taumafai e maua se tupe e faasaʻoloto ai lona atalii, ma na lapataʻia foʻi lona aiga e faapea, e ono molia i latou i le faia faapea. Ua teena e le pulega a Obama le faia o ni taufaamataʻu faapena. Na taʻua e se tasi o ofisa sinia i le ABC News, ʻE leai lava se avanoa e feagai ai se tagata o le aiga o se tagata Amerika o loo taofia i le isi atunuu ma le falepuipui, po o le taufaamataʻu foʻi i le moliaga, ona o le taumafai e faasaʻoloto ē pele iā i latou.' I le taimi nei, ua faamaonia mai e le aiga o Warren Weinstein, o le konekarate a le US, o lē na ave faamalosi e le Al-Qaeda i Pakistan i le 2011, na latou totogiina se tupe e tatala ai o ia i tua, e tusa ma le $250,000, e tusa ai ma le tala a le CBS News. Na taʻua e se sui o le aiga, na latou faia taumafaiga uma e fesootaʻi atu ai i ē na taofia o ia, po o ē e iai le mana e saʻili ma laveaʻi o ia. Na faaopoopo mai le sooupu, ʻO se aiga Amerika masani lenei ma e lē masani i le auala e taulima ai e se tasi se faiga faasolitulafono o le ave faapagota.' Na fasiotia James Foley o se tasi o pagota e tagata tau a le ʻau Islamic State. Na taʻua e lona tinā o Diane, e faapea, na fai atu pea tagata ofisa mai le pulega a Peresitene Barack Obama i lona aiga, e lē tusa ai ma le tulafono le taumafai e maua se tupe e faasaʻoloto ai lana tama. O lea la, na latou taliaina ai fautuaga mai i ē o loo iai i le malo, o ē e masani ona feagai ma mataupu faapenei, ma na matuā faanoanoa i latou ona o a latou taumafaiga...
Na taʻua e se tasi o ofisa sinia e faapea, e leai se avanoa o le a feagai ai aiga o tagata Amerika o loo faatagataotauaina i atunuu i fafo ma le falepuipui po o le moliaga mo le taumafai e faasaʻoloto ē pele iā i latou. O se vaega faufautua a le National Counterterrorism Center ua sauni e fautuaina le siitia lea o le a faailogaina ai se suiga tele i faiga faavae a le US o le ave faapagota. O le aiga o Warren Weinstein, o se konekarate a le US, o lē na ave faamalosi e le Al-Qaeda i Pakistan i le 2011, na latou totogia le $250,000 e tatala ai o ia i tua. Na taʻua e le tinā o le tusitala o James Foley, na taʻu atu e le pulega a Obama iā te ia e faapea, e lē tusa ma le tulafono le aoina o se tupe e saʻoloto ai lana tama. Na fasiotia James Foley i le masina o Aokuso 2014 e fitafita a le Islamic State.